Rikunarita-ORG/Wikinium huggingface dataset:
# ޑިޖިޓަލް އޮބްޖެކްޓް އައިޑެންޓިފަޔަރ

**ޑިޖިޓަލް އޮބްޖެކްޓް އައިޑެންޓިފަޔަރ** (DOI) އަކީ އިންޓަރނޭޝަނަލް އޮގަނައިޒޭޝަން ފޯ ސްޓޭންޑަރޑައިޒޭޝަން (ISO) އިން ސްޓޭންޑަރޑައިޒްކޮށްފައިވާ އެކިއެކި އޮބްޖެކްޓްތައް ވަކިން ދެނެގަތުމަށް ބޭނުންކުރާ ޕަރސިސްޓެންޓް އައިޑެންޓިފައިޓަރ ނުވަތަ ހެންޑްލްއެކެވެ. ޑީއޯއައި އަކީ ހެންޑްލް ސިސްޓަމްގެ ތަންފީޒު ކުރުމެކެވެ؛ އަދި ޔޫ.އާރު.އައި ސިސްޓަމް (ޔުނިފޯމް ރިސޯސް އައިޑެންޓިފައިޓަރ) ގެ ތެރެއަށް ވެސް ފިޓްވެއެވެ. އެއީ ޖާނަލް އާޓިކަލްތަކާއި، ރިސާޗް ރިޕޯޓްތަކާއި، ޑޭޓާ ސެޓްތަކާއި، ރަސްމީ ޕަބްލިކޭޝަންތައް ފަދަ ތައުލީމީ، ޕްރޮފެޝަނަލް، އަދި ސަރުކާރުގެ މައުލޫމާތު ދެނެގަތުމަށް ފުޅާދާއިރާއެއްގައި ބޭނުންކުރާ އެއްޗެކެވެ.

ޑީއޯއައި އެއްގެ އަމާޒަކީ އޭގެ ޓާގެޓަށް، ޑީއޯއައި އިން އިޝާރާތްކުރާ މައުލޫމާތު އޮބްޖެކްޓަށް ރިޒޮލިއުޓް ކުރުމެވެ. މިކަން ހާސިލް ކުރެވެނީ އެ އެއްޗެއް ހުންނަ ޔޫއާރްއެލް ފަދަ އެއްޗަކާ ބެހޭ މެޓަޑޭޓާ އަށް ޑީއޯއައި ބައިންޑް ކުރުމުންނެވެ. މިގޮތުން، ޢަމަލުކުރެވޭނެ އަދި އިންޓަރއޮޕަރޭބަލް ވުމުން، ޑީއޯއައި އެއް ތަފާތުވަނީ، ހަމައެކަނި އައިޑެންޓިފައިޓަރސް ކަމަށްވާ އައިއެސްބީއެން ނުވަތަ އައިއެސްއާރުސީތަކާއެވެ. ޑީއޯއައި ސިސްޓަމްގައި މެޓަޑޭޓާ ތަމްސީލުކުރުމަށް ބޭނުންކުރަނީ އިންޑެކްސް ކޮންޓެންޓް މޮޑެލް އެވެ.

ލިޔުމެއްގެ ޑީއޯއައި ލިޔުމުގެ އުމުރު ދުވަހު އެއްގޮތަކަށް ހުންނައިރު، އޭގެ ލޮކޭޝަނާއި އެހެނިހެން މެޓަޑޭޓާއަށް ބަދަލު އަތުވެދާނެއެވެ. އެ ކުންފުނީގެ ޑީއޯއައި އިން އޮންލައިން ޑޮކިއުމަންޓަކަށް އިޝާރާތް ކުރުމުން ސީދާ އެ ޑޮކިއުމަންޓެއްގެ ޔޫއާރްއެލް ބޭނުން ކުރުމަށް ވުރެ ސްޓޭބަލް ލިންކެއް ލިބެން ޖެހެ އެވެ. އެކަމަކު އޭގެ ޔޫ.އާރް.އެލް ބަދަލުވެއްޖެނަމަ، ޕަބްލިޝަރ އިން ޔޫ.އާރ.އެލް އަށް ލިންކް ބެލެހެއްޓުމަށްޓަކައި ޑީ.އޯ.އައި އަށް މެޓަޑޭޓާ އަޕްޑޭޓް ކުރަން ޖެހެއެވެ. ޑީއޯއައި ޑޭޓާބޭސް އަޕްޑޭޓް ކުރުމަކީ ޕަބްލިޝަރުގެ ޒިންމާއެކެވެ. އެކަން ނުކުރެވިއްޖެނަމަ ޑީއޯއައި އިން މަރުވެފައިވާ ލިންކަކަށް ހައްލުވެ، ޑީއޯއައި ބޭކާރުވެގެންދެއެވެ.

ޑީއޯއައި ސިސްޓަމް ޑިވެލޮޕަރާއި އެޑްމިނިސްޓްރޭޓަރަކީ 2000 ވަނަ އަހަރު ތައާރަފްކުރި އިންޓަނޭޝަނަލް ޑީއޯއައި ފައުންޑޭޝަން (އައިޑީއެފް) އެވެ. ޑީއޯއައި ނިޒާމު ތަންފީޒު ކުރަނީ އައިޑީއެފް އިން ކޯޑިނޭޓް ކުރާ ރަޖިސްޓްރޭޝަން އެޖެންސީތަކުގެ ފެޑެރޭޝަނެއް މެދުވެރިކޮށެވެ. 2011 ވަނަ އަހަރުގެ އޭޕްރީލް މަހުގެ ފަހުކޮޅު ގާތްގަނޑަކަށް 4،000 ޖަމިއްޔާތަކުން 50 މިލިއަނަށް ވުރެ ގިނަ ޑީއޯއައި ނަން ހަވާލުކޮށްފައިވާއިރު، 2013 ވަނަ އަހަރުގެ އޭޕްރީލް މަހުގެ ނިޔަލަށް މި އަދަދު ވަނީ 9،500 ޖަމިއްޔާ މެދުވެރިކޮށް ހަވާލުކުރި 85 މިލިއަން ޑީއޯއައި ނަންތަކަށް އަރާފައެވެ.

## ރިފަރެންސްތައް
# އިނގިރޭސި

|  |
| --- |
| **އިނގިރޭސިEnglish* |
| ވާހަކަދައްކާތަން: | އިނގިރޭސިވިލާތް |
| ވާހަކަދައްކާ މީހުންގެ އަދަދު: | 380 މިލިއަން ދޭސީން |
| ވަނަ: | 2-4 |
| ބަސް ނިސްބަތްވާ އާއިލާ: | ހުޅަނގު - ހިންދުސްތާނީ އަލްމާނީ ހުޅަނގު އަލްމާނީ އެންގްލޯ-ފްރީސިއަން އެންގްލިކް **އިނގިރޭސި** |
| ލިޔުމުގެ ނިޒާމު: | ލެޓިން |
| **ރަސްމީ ހައިސިއްޔަތު** |
| ރަސްމީބަސް: | އިނގިރޭސިވިލާތުގައި |
| ގަވައިދު އެކަށައަޅަނީ: | ވަކި އިދާރާއަކުން ނޫން |
| **ބަހުގެ ކޯޑުތައް** |
| ISO\_639-1 | en |
| ISO\_639-2 | eng |
| ISO\_639-3 | eng |

**އިނގިރޭސި ބަހަކީ** އިނގިރޭސިވިލާތުގައި ތަރައްޤީ ވެގެން އައި ބަހެކެވެ. މިބަސް ނިސްބަތްވަނީ ހުޅަނގު އަލްމާނީ ބަސްތަކުގެ ޢާއިލާ އަށެވެ. މި އަދު މިބަސް ވަނީ މުޅި ދުނިޔެއަށް ފެތުރިފައެވެ. އޮސްޓަރުލިޔާ އާއި ކެނެޑާ އާއި އަޔަލޭންޑް އާއި ނިއުޒިލޭންޑް ގެ އިތުރުން އިނގިރޭސިލާތާއި އެމެރިކާގެ ވަރަށް ގިނަ ބައެއްގެ މާދަރީ ބަހަކީ އިނގިރޭސި ބަހެވެ. އަދި ދެވަނަ ބަހެއްގެ ގޮތުގައާއި ރަސްމީ ބަހެއްގެ ގޮތުގައި މުޅި ދުނިޔޭގައި އިނގިރޭސި ބަސް ބޭނުން ކުރެވެއެވެ. ޚާއްޞަ ގޮތެއްގައި ކޮމަންވެލްތު ގެ ގައުމުތަކުގައެވެ. އަދި ހަމަ އެހެންމެ ބައިނަލް އަޤްވާމީ ގިނަ ޖަމާޢަތް ތަކުގެ ރަސްމީ ބަހެއް ކަމުގައި ވެސް ކަނޑައަޅާފައިވާ ބަހަކީ އިނގިރޭސި ބަހެވެ.

ޒަމާނީ އިނގިރޭސި ބަހަކީ ދުނިޔޭގެ ލިންގުއާ ފްރާންކާގެ ގޮތުގައި ވެސް ފާހަގަ ކުރެވެއެވެ. މުވާޞަލާތާއި ސައެންސާއި ވިޔަފާރިއާއި އޭވިއޭޝަނާއި މުނިފޫހިފިލުވުމާއި ޑިޕްލޮމަސީ އާއި އިންޓަނެޓް ގައި ބޭނުން ކުރެވޭ މައި ބަހަކީ އިނގިރޭސި ބަހެވެ.

އިނގިރޭސި ވިލާތުގެ ރަށްތަކުން ބޭރުގައި އިނގިރޭސި ބަސް ބޭނުން ކުރެވެން ފެށީ ބިރިޠާނަވީ އަމްބަރާޠޫރިއްޔަތުގެ ސަބަބުންނެވެ. އަދި ދެވަނަ ބޮޑު ހަނގުރާމައިގެ ފަހުން މުޅި ދުނިޔެއަށް ފެތުރިގެން ދިޔަ އެމެރިކާ ނުފޫޒަކީ ވެސް އިނގިރޭސި ބަހަށް ލިބިގެން ދިޔަ އިތުރު ބާރެކެވެ. އަދި ހަމަ އހެންމެ އެމެރިކާއިން ތަރައްޤީ ކުރި މުވާޞަލާތީ ޓެކްނޮލޮޖީގެ ސަބަބުން އިނގިރޭސި ބަހާ ނުލައި އުޅުމަކީ ދަތިކަމަކަށް ވެގެން ދިޔައެވެ.

ތަފާތު ޢިލްމީ ދާއިރާ ތަކުގެ އަސާސީ ބޭނުން ތަކުގައި އިނގިރޭސި ބަސް ބޭނުން ކުރަން ޖެހޭތީ މުޅި ދުނިޔޭގެ ތަޢުލީމީ ނިޒާމުގައި ވެސް އިނގިރޭސި ބަސް ކޮންމެވެސް ދަރަޖައަކަށް ކިޔަވައިދެވެއެވެ.

## ތާރީޚު

އިނގިރޭސި ބަހަކީ އެންގްލޯ-ފްރީސިއަން ބަހެކެވެ.

Wikipedia
**އިނގިރޭސި ބަހުން** އެކުލަވާލެވިފައިވާ ވިކިޕީޑިއާ